ไฟแนนซ์ทูเดย์
อารีพงศ์ ภู่ชอุ่ม ปลัดคลัง รีบแจงสาเหตุที่ลาออกจากการเป็นประธานทีโอทีแบบเก๋ๆ ว่า
20 ส.ค. 2554

อารีพงศ์ ภู่ชอุ่ม ปลัดคลัง รีบแจงสาเหตุที่ลาออกจากการเป็นประธานทีโอทีแบบเก๋ๆ ว่า 
เพราะต้องการให้ผู้มีความสามารถและมีเวลาที่จะทุ่มเทเข้ามาทำงานมากกว่า จึงได้แต่งตั้งให้ วิศาล วุฒิศักดิ์ศิลป์ ที่ปรึกษาด้านพัฒนาระบบควบคุมทางศุลกากร กรมศุลกากร เป็นผู้แทนจากกระทรวงการคลัง ในการเป็นกรรมการบริษัท ทีโอที เพียง 1 ตำแหน่ง โดยได้ชี้แจงให้ จุติ ไกรฤกษ์ รมว.ไอซีที ทราบแล้วว่า “วิศาล” มีความสามารถและมีเวลาทุ่มเทกับงานทีโอทีได้อย่างเต็มที่ โดย “วิศาล” กำลังจะเกษียณอายุ




ราชการในเดือน ต.ค.นี้แล้ว l...ปลัดตุ้ม บอกว่า ที่ผ่านมาได้ใช้เวลาทุ่มเทเข้าไปแก้ปัญหาทีโอทีเต็มที่แล้ว จนไม่ค่อยมีเวลาทำงานในหน้าที่ปลัดกระทรวงการคลังเท่าไร หวังว่าจากนี้ไปจะลอยตัว เอ้ย!!!! จะมีเวลาทำงานและใกล้ชิดกับสื่อ คอยชี้แจงให้ข่าวในฐานะที่เป็นปลัดกระทรวงการคลังบ่อยขึ้น 
...ลักษณ์ วจนานวัช ผู้จัดการ ธ.ก.ส. ฟันธงในการประชุมคณะกรรมการธนาคารเดือน เม.ย.นี้ จะต้องมีวาระเรื่องประกันภัยพืชผลเข้าแน่ เพราะรัฐบาลต้องการให้หาข้อสรุปได้ทันก่อนเดือน พ.ค.นี้ เพื่อเตรียมความพร้อมก่อนฤดูกาลผลิตข้าวนาปีจะมาถึงในเดือน มิ.ย.นี้... ระหว่างนี้คงให้คณะทำงานที่มีคนของ สศค. คปภ. และ ธ.ก.ส. มาตบตีกับสมาคมประกันภัยให้เสร็จสิ้น โดยเฉพาะเรื่องเบี้ยประกันภัยที่ยังไม่ได้ข้อสรุป สมาคมประกันภัยต้องการคิดเบี้ยตามความเสี่ยงในแต่ละพื้นที่ ขณะที่รัฐบาลต้องการให้คิดเบี้ยประกันภัยราคาเดียวกันทั้งประเทศ ไร่ละ 20 บาท คอยดูกัน 
...มาแปลกแต่จริงกับ “ม็อบเกษตร” ยุคนี้ วันก่อนยกขบวนไปปิด ธ.ก.ส. ทำเอาพนักงานเดือดร้อนอดข้าว อดน้ำ ต้องปีนรั้วออกจากธนาคาร แถมข้อเรียกร้องก็สุดพิสดาร กรณีที่เสียชีวิตขอให้ยกหนี้ให้ จากปัจจุบันที่ยกหนี้ให้เฉพาะคนที่เสียชีวิตก่อนวันที่ 31 ธ.ค. 2552 ตามต่อด้วยการขอให้ยกหนี้ให้ 90% กรณีที่มีอายุครบ 60 ปี และให้ยกหนี้ให้ทั้งหมดเมื่อมีอายุครบ 65 ปี ภายใต้คอนเซปต์ “เกษียณหนี้” โอ้ แม่เจ้า คิดกันไปได้ไง...ได้คืบจะเอาศอก...แบบนี้ต้องดัดหลังให้เข็ดว่า ถ้าหากเกษตรกรคนไหนทิ้งไร่ทิ้งนามาม็อบแบบไม่มีเหตุผล จะถูกคิดเบี้ยปรับ 2 เท่าให้เข็ดบ้างซะก็ดี